《赋得石钟二首送宋显夫佥事之山南 其一》
元代·刘闻

云垂苍崖深，月出湖水动。旅思方眇然，噜吰发空洞。

悠悠湘灵感，殷殷钧天梦。人在九江船，馀音远相送。

作者简介：吉安安福人，字文廷。少习《春秋》，受知于欧阳玄。文宗至顺元年进士，授临江录事，有善政。迁国子助教，进太常博士。顺帝至正初为翰林编修，与修《宋史》成，进修撰，出知沔阳府。有《春秋通旨》、《容窗集》。